jkorsvik/nowiki_second_scrape_merged huggingface dataset:
Mikal Lerøy

Mikal Lerøy (født 13. august 1902 på Lerøy, død 11. mai 1993 i Bergen), opprinnelig Mikal Lerøen, var en norsk fisker og politiker. Han var ordfører i Sund kommune.
Lerøy var eldste sønn av Ole Mikkel og Brita Lerøen og bror til Hallvard Lerøy som bygget opp selskapet Lerøy Seafood Group. Familien gikk tidlig på 1900-tallet over til å skrive Lerøy i stedet for Lerøen.Under andre verdenskrig havnet Mikal Lerøy på nazistenes side, og disse gjorde ham også til ordfører i Sund kommune i 1942 da Ole N. Høiland trakk seg fra embedet. Hans yngre bror Arne Lerøy var derimot aktiv i motstandsarbeidet. Hallvard Lerøy eide skøyten MK «Blia» som ble benyttet i Englandsfarten sammen med blant annet Jan Lerøy og Ingebrigt Lerøy, her var Arne ombord da skøyten forliste i et forferdelig uvær i november 1941. Mikal ble avsatt som ordfører i 1945 og Høiland gjeninnsatt for en kort periode før Johannes Evensen Hummelsund ble valgt til ny ordfører. I Bygdebok for Sund beskriver Hummelsund på diplomatisk vis Lerøy som en sympatisk mann som hadde havnet på feil side.Lerøy var bestefar til journalisten Mikal Olsen Lerøen.


== Referanser ==
Olav Ullebust

Olav Ragnvald Ullebust (født 9. februar 1915, død 11. august 1996) var en norsk politiker som representerte Arbeiderpartiet.
Ullebust var ordfører i Sund kommune i perioden 1971 til 1975. Han var en sterk tilhenger av norsk EF-medlemskap.


== Referanser ==
Sølvhodedykker

Sølvhodedykker (Poliocephalus poliocephalus) er en monotypisk art i dykkerfamilien og inngår i slekten Poliocephalus, som består av to arter.


== Biologi ==
Sølvhodedykkeren måler 27–30,5 cm og veier typisk 220–260 g. Fjærdrakten er mørk grå på oversiden og tilnærmet hvit på undersiden. Hodet er sort med et karakteristisk innslag av sølvskimmer i hekketiden. På halsen og i brystet har den innslag av rustrødt i det hvite.
Den finnes i Australia, der den hekker i den sørlige delen av fastlandet og på øya Tasmania, hvor den også overvintrer. Det har også vært isolerte hendelser av hekking på New Zealand siden 1970-tallet, men arten har ikke etablert seg der.Sølvhodedykkere hekker fra august til januar. Reirene er flytende plattformer laget av sjøgress. Den legger normalt 2–5 egg. 


== Inndeling ==
Inndelingen følger HBW Alive og er i henhold til Llimona et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men kun en midlertid beskrivelse (i påvente av et offisielt navn).

Mirandornithes
Podicipediformes, lappedykkere
Podicipedidae, dykkerfamilien
Rollandia
Tachybaptus
Podilymbus
Poliocephalus
P. poliocephalus, sølvhodedykker, monotypisk
P. rufopectus, maoridykker
Podiceps (egentlige dykkere)
Aechmophorus


== Galleri ==


== Referanser ==


== Eksterne lenker ==
(en) Sølvhodedykker – oversikt og omtale av artene i WORMS-databasen 
(en) Sølvhodedykker i Global Biodiversity Information Facility 
(no) Sølvhodedykker hos Artsdatabanken 
(en) Sølvhodedykker hos ITIS 
(en) Kategori:Poliocephalus poliocephalus – bilder, video eller lyd på Wikimedia Commons 
Poliocephalus poliocephalus – detaljert informasjon på Wikispecies
Old Wave

Old Wave er det niende studioalbumet av Ringo Starr. Originalt skulle det hete «It Beats Sleep». Albumet ble ikke gitt ut verken i USA eller i Storbritannia, grunnet at plateselskapene ikke var fornøyd med kvaliteten. Til tross for hjelp fra Joe Walsh, John Entwhistle og Eric Clapton, ble den heller ikke sluppet senere i Storbritannia, og den ble sluppet først i 1994 i USA på CD.


== Sporliste ==
«In My Car» (Joe Walsh, Richard Starkey, Mo Foster, Kim Goody) - 3:13
«Hopeles» (Walsh, Starkey) - 3:17
«Alibi» (Walsh, Starkey) - 4:00
«Be My Baby» (Walsh) - 3:44
«She's About a Move» (Doug Sahm) - 3:52
«I Keep Forgettin'» ((Chuck Jackson cover)	Jerry Leiber, Mike Stoller) - 4:18
«Picture Show Life» (John Reid, John Slate) - 4:21
«As Far as We Can Go» (Russ Ballard) - 3:52
«Everybody's in a Hurry But Me» (Walsh, Starkey, John Entwistle, Eric Clapton, Chris Stainton) - 2:35
«Going Down» (Walsh, Starkey) - 3:34


== Referanser ==


== Eksterne lenker ==
(en) Old Wave på Discogs 
(en) Old Wave på MusicBrainz 
(en) Old Wave på AllMusic
Sottjeld

Sottjeld (Haematopus fuliginosus) er en fugl i tjeldfamilien. Den er endemisk i Australia hvor den lever ved kysten.


== Eksterne lenker ==
(en) Sottjeld – oversikt og omtale av artene i WORMS-databasen 

(en) Sottjeld i Encyclopedia of Life 
(en) Sottjeld i Global Biodiversity Information Facility 
(no) Sottjeld hos Artsdatabanken 
(en) Sottjeld hos ITIS 
(en) Kategori:Haematopus fuliginosus – bilder, video eller lyd på Wikimedia Commons 
(en) Haematopus fuliginosus – galleri av bilder, video eller lyd på Wikimedia Commons 
Haematopus fuliginosus – detaljert informasjon på Wikispecies
Amerikasvarttjeld

Amerikasvarttjeld (Haematopus bachmani) er en fugl i tjeldfamilien. Den finnes på vestkysten av Nord-Amerika, fra Aleutene i Alaska til Californiahalvøya i Mexico. 


== Eksterne lenker ==
(en) Amerikasvarttjeld – oversikt og omtale av artene i WORMS-databasen 

(en) Amerikasvarttjeld i Global Biodiversity Information Facility 
(no) Amerikasvarttjeld hos Artsdatabanken 
(en) Amerikasvarttjeld hos ITIS 
(en) Amerikasvarttjeld hos NCBI 
(en) Kategori:Haematopus bachmani – bilder, video eller lyd på Wikimedia Commons 
(en) Haematopus bachmani – galleri av bilder, video eller lyd på Wikimedia Commons 
Haematopus bachmani – detaljert informasjon på Wikispecies
Leona Popović

Leona Popović (født 13. november 1997) er en kroatisk alpinist.
Hun representerte Kroatia under VM i alpint 2017 i St. Moritz, der hun kjørte ut i både super-G og kombinasjonen.Under Vinter-OL 2022 i Beijing, ble hun nummer 23 i slalåm.


== Referanser ==


== Eksterne lenker ==
(en) Leona Popović – Olympics.com 
(en) Leona Popović – Olympic.org 
(en) Leona Popović – Olympedia 
(hr) Leona Popović – Kroatias olympiske komité 
(en) Leona Popović – FIS (alpint) 
(en) Leona Popović – ski-db.com
Lisa Hörnblad

Lisa Hörnblad (født 6. mars 1996) er en svensk alpinist.


== Idrettskarriere ==
2015/16Ved Junior-VM i alpint 2016 i Sotsji i Russland tok hun en sølvmedalje i lagkonkurransen mellom Slovenia og Norge, på lag med Lovisa Grant, Ludwig Cassman og Hannes Grym.

2016/17Hun representerte Sverige under VM i alpint 2017 i St. Moritz, der hun ble nummer 19 i superkombinasjonen, og kjørte ut i super-G.


== Referanser ==


== Eksterne lenker ==
(en) Lisa Hörnblad – Olympedia 
(sv) Lisa Hörnblad – Sveriges olympiske komité 
(en) Lisa Hörnblad – FIS (alpint) 
(en) Lisa Hörnblad – ski-db.com
International Commission on Zoological Nomenclature

International Commission on Zoological Nomenclature (ICZN) ble grunnlag i 1895 og har som primæroppgave å lage, publisere og periodisk å revidere International Code of Zoological Nomenclature. I tillegg avgjør ICZN i spesielle tilfeller usikkerhet som knytter seg til spørsmål om nomenklatur. Disse avgjørelsene publiseres i Bulletin of Zoological Nomenclature.
ICZN utgir og regulerer et uniformt system av zoologisk nomenklatur, som sikrer at alle dyr har et unikt og universelt anerkjent vitenskapelig navn. Vedlikehold av den internasjonale standarden for dyrs nomenklatur er en unik rolle for kommisjonen.
Kommisjonen omhandler i øyeblikket (februar 2017) 27 medlemmer fra 18 land. Kommisjonen støttes av et lite sekretariat, som er lokalisert ved Lee Kong Chian Natural History Museum i Singapore.


== Se også ==
Integrated Taxonomic Information System


== Eksterne lenker ==
(en) Offisielt nettsted
Time Takes Time

Time Takes Time er det tiende studioalbumet til Ringo Starr. Det ble gitt ut ni år etter det forrige soloalbumet, Old Wave, og høstet i motsetning til det gode kritikker. Ifølge Rolling Stone Magazine var albumet det beste siden Ringo i 1973. Sporene hadde en mer 60-talls-still enn tidligere, og inkluderte covre av bandene The Posies («Golden Blunders») og Jellyfish («I Don't Believe You»), som selv spiller sekstitallsrock.I et intervju med Rolling Stone forklarte Starr at han syntes, som dem, at dette var hans beste siden "Ringo", og at det skyldtes at han stilte opp mye mer på dette albumet, og at han hadde kjempet seg gjennom alkoholproblemene. Han sa også at han satte pris på bandet Jellyfish, som han altså covret.


== Sporliste ==
«Weight of the World» (Brian O'Doherty, Fred Velez) – 	3:54
«Don't Know a Thing About Love» (Richard Feldman, Stan Lynch) – 3:49
«Don't Go Where the Road Don't Go» (Richard Starkey, Johnny Warman, Gary Grainger) – 3:20
«Golden Blunders» (Jonathan Auer, Kenneth Stringfellow) – 4:06
«All in the Name of Love» (Jerry Lynn Williams) – 3:42
«After All These Years» (Starkey, Warman) – 3:10
«I Don't Believe You» (Andy Sturmer, Roger Manning) – 2:48
«Runaways» (Starkey, Warman) – 4:51
«In a Heartbeat» (Diane Warren) – 4:29
«What Goes Around» (Rick Suchow) – 5:50Den japanske utgaven hadde også en cover av «Don't Be Cruel».


== Referanser ==


== Eksterne lenker ==
(en) Time Takes Time på Discogs 
(en) Time Takes Time på MusicBrainz 
(en) Time Takes Time på AllMusic 
JPGR's Time Takes Time-side
Give My Regards to Broad Street (film)

Give My Regards to Broad Street er en britisk musikal regissert av Peter Webb. Handlingen er en fiksjonell dag i McCartneys liv, der han, Ringo Starr og Linda McCartney spiller seg selv og Starrs kone Barbara Bach spiller en journalist.


== Handling ==
Handlingen går ut på at McCartney står fast i trafikkork på vei til et intervju, og dagdrømmer at i stedet for å ha en sjåfør og stå i kork, kjører han en sportsbil med mye moderne teknologi. Han blir ringt opp av Steve (Bryan Brown) som forteller at Harry (Ian Hastings), en tidligere kriminell, har forsvunnet sammen med master tapes som han skulle gi fra seg dagen før. Paul kjører til studio i all hast, og finner ut at politiet etterforsker saken og at herr Rath, som er studioets kreditor, tar over studio om mastertapene ikke dukker opp innen midnatt.
Etter å bruke resten av dagen på noe helt annet, gjerne å filme videoer og å øve, kommer Paul på at han så Harry i retning Broad Street, og drar dit selv, der han finner Harry i en falleferdig bygning der han hadde gått seg vill på letning etter et toalett. De ler og tar med seg mastertapene til studio akkurat før takeover skulle ha funnet sted. Deretter våkner Paul fra drømmen og er tilbake i bilen.


== Mottakelse ==
Filmen kan knapt kalles en suksess. Roger Ebert ga filmen en av fire stjerner, og mente at det var like greit å hoppe direkte til filmmusikken, som han til gjengjeld mente var svært bra. Heller ikke ettertiden har vært særlig god med den. Rotten Tomatoes ga den 23 % blant kritikere og 25 % blant publikum. IMDB ga den 5,2. Det er blitt foreslått at McCartneys hovedproblem er at i stedet for å slippe folk inn på ham, lager han en drømmeversjon der man ikke engang kommer inn på en karikatur av ham selv. Filmmusikken var ikke alle like fornøyd med heller, til tross for at han fikk god hjelp fra mange stjerner.


== Referanser ==


== Eksterne lenker ==
(en) Give My Regards to Broad Street på Internet Movie Database 
(sv) Give My Regards to Broad Street i Svensk Filmdatabas 
(da) Give My Regards to Broad Street i Danmark Nationale Filminstitut 
(fr) Give My Regards to Broad Street på Allociné 
(nl) Give My Regards to Broad Street på MovieMeter 
(en) Give My Regards to Broad Street på AllMovie 
(en) Give My Regards to Broad Street på Turner Classic Movies 
(en) Give My Regards to Broad Street på Rotten Tomatoes
New York Daily Mirror

New York Daily Mirror var en amerikansk tabloid morgenavis som første gang ble utgitt 24. juni 1924 i New York av William Randolph Hearsts organisasjon. De utgav også fullformatsavisene New York Evening Journal og New York American, som senere ble konsolidert til New York Journal-American.
Fra begynnelsen fikk flere unge skribenter og fotojournalister arbeid i Daily Mirror, inkludert Ring Lardner jr., Hy Peskin og politisk kommentator Drew Pearson. Dikteren og låtskriveren Nick Kenny var avisens radioredaktør og Edward Zeltner var spaltist. Sladrespaltisten Walter Winchell ble hyret inn fra New York Evening Graphic i 1929. Året etter fikk han sitt eget radioprogram og spalten hans ble syndikert i nesten 1000 aviser i 1930- og  1940-årene.New York Daily Mirror ble nedlagt 16. oktober 1963, etter den 114 dager lange avisstreiken i New York 1962–63, til tross for at den på dette tidspunktet hadde nest høyest daglig opplag av de amerikanske avisene. Rettighetene til navnet Daily Mirror ble da kjøpt opp av konkurrenten New York Daily News.Den 4. januar 1971 gjenopplivet advokaten Robert W. Farrell New York Daily Mirror, men bare i navnet, som en tabloid som ble publisert i Long Island City i Queens. Avisen hadde et stramt budsjett, og møtte hindringer fra Daily News, som den hadde kjøpt navnerettighetene til Daily Mirror fra, etter at Daily News lot dem forfalle. Denne nye versjonen av Daily Mirror opphørte 28. februar 1972.


== Referanser ==
Sørbrunkivi

Sørbrunkivi eller brunkivi (Apteryx australis) er en flygeudyktig fugl i kivifamilien. Den er endemisk i New Zealand. 


== Biologi ==
Sørbrunkivien er 45-55 cm. lang. Hunnen veier 2,1 til 3,9 kg. Hannen veier 1,8 til 2,8 kg. Den er, som andre kivier, et nattaktivt dyr. Fargen er gråbrun. 
Brunkivien lever på Sørøya (A. a. australis) og Stewart Island (A. a. lawryi). Den lever i skogsområder. Føden består av virvelløse dyr som meitemarker, edderkopper, billelarver, snegler, skolopendere og rettvinger. 
Kivier er monogame fugler, så når de har dannet par vil de forsvare territoriene sine med varselslyder. Territoriene kan være mellom 4.9 ha. til 43 ha. Reirene bygges i huler dekket med tett vegetasjon. Hunnen legger 1 eller 2 egg, som regel bare ett, som hannen ruger i 90 dager. Etter noen få dager etter at kyllingen har klekket ut av egget forlater den reiret og finner mat selv. Den holder seg nær foreldrene i ca. et år.


== Inndeling ==
Inndelingen av kivifamilien følger Birds of the World og er i henhold til Winkler, Billerman & Lovette (2020). Norske navn følger Norsk navnekomité for fugl og er i henhold til Syvertsen et al. (2008).

Palaeognathae, primitive nåtidsfugler
Notopalaeognathae
Rheiformes, nandufugler
Novaeratitae
Casuariiformes, kasuarfugler
†Aepyornithiformes, elefantfugler
Apterygiformes, kivifugler
Apterygidae, kivifamilien
Apteryx, kivier
A. australis, sørbrunkivi
A. a. australis, nominatformen er utbredt på Sørøya
A. a. lawryi, er utbredt på Stewart Island
A. rowi, okaritokivi
A. mantelli, nordbrunkivi
A. owenii, dvergkivi
A. haastii, flekkivi
Proapteryx
† P. micromeros (utdødd)
Tinamiformes, tinamufugler (pampashøns)
†Dinornithiformes, moafugler


== Referanser ==


== Eksterne lenker ==
(en) sørbrunkivi i Encyclopedia of Life 
(en) sørbrunkivi i Global Biodiversity Information Facility 
(no) sørbrunkivi hos Artsdatabanken 
(en) sørbrunkivi hos Fossilworks 
(en) sørbrunkivi hos ITIS 
(en) sørbrunkivi hos NCBI 
(en) Kategori:Apteryx australis – bilder, video eller lyd på Wikimedia Commons 
(en) Apteryx australis – galleri av bilder, video eller lyd på Wikimedia Commons 
Apteryx australis – detaljert informasjon på Wikispecies
Francesco Gabbani

Francesco Gabbani (født 9. september 1982) er en italiensk sanger og låtskriver. Han ble kjent i Italia etter å vunnet nykommerklassen i Italias største musikkonkurranse, Sanremo-festivalen, i 2016 med sangen «Amen». I 2017 vant han klassen for etablerte artister i samme konkurranse med «Occidentali's Karma», som også var Italias bidrag i Eurovision Song Contest i Kyiv 13. mai 2017.


== Karriere ==
Gabbani slapp sitt debutalbum Greitist Iz i 2010 og fikk kontrakt med plateselskapet BMG i 2015. Året etter deltok han i Sanremo-festivalen, arrangert av den italienske kringkasteren RAI. Der vant han nykommerklassen med «Amen». Han mottok også kritikerprisen for sangen.«Amen» ble sluppet som singel og ble også inkludert på albumet Eternamente ora. I 2016 komponerte han soundtracket til den italienske komedien Poveri ma ricchi, regissert av Fausto Brizzi.I 2017 var Gabbani tilbake i Sanremo-festivalen, denne gang i klassen for etablerte artister. Der deltok han med «Occidentali's Karma» som endte med å vinne konkurransen lørdag 11. februar. Etter seieren bekreftet han og RAI at sangen skulle representere Italia i Eurovision Song Contest 2017. Der endte sangen på en sjetteplass.


== Diskografi ==
Under er en oversikt over singler og album som Gabbani har gitt ut:


=== Album ===
Greitist Iz (2013)
Eternamente ora (12. februar 2016)
Magellano (28. april 2017)


=== Singler ===


== Referanser ==


== Eksterne lenker ==
(it) Offisielt nettsted 
(en) Francesco Gabbani – kategori av bilder, video eller lyd på Commons 
(en) Francesco Gabbani på Internet Movie Database 
(en) Francesco Gabbani hos The Movie Database 
(en) Francesco Gabbani på Discogs 
(en) Francesco Gabbani på MusicBrainz 
(en) Francesco Gabbani på Spotify 
(en) Francesco Gabbani på Genius — sangtekster 
(en) Francesco Gabbani på AllMusic 
Francesco Gabbani på Twitter 
Francesco Gabbani på Facebook 
Francesco Gabbani på Instagram 
Francesco Gabbani på YouTube 
Francesco Gabbani på YouTube
Palaelodidae

Palaelodidae er en familie med utdødde prehistoriske flamingofugler (Phoenicopteriformes), som var svært nære slektninger av dagens flamingoer. De var svømmefugler og lignet trolig mye på flamingoene, men de hadde ikke utviklet flamingoenes spesialiserte filtreringsmetode for næringsopptak. Morfologien til disse fuglene antyder imidlertid, at flamingoenes og lappedykkernes progenitor også var en svømmefugl.


== Inndeling ==

Mirandornithes
Podicipediformes, dykkerfugler
Podicipedidae, dykkerfamilien
Phoenicopteriformes, flamingofugler
Phoenicopteridae, flamingofamilien
Palaelodidae, prehistoriske flamingofugler (†)
Adelalopus (†)
Palaelodus (†)
Megapaloelodus (†)


== Referanser ==


== Eksterne lenker ==
(en) Palaelodidae i Encyclopedia of Life 

(en) Palaelodidae i Global Biodiversity Information Facility 
(en) Palaelodidae hos Fossilworks 
(en) Kategori:Palaelodidae – bilder, video eller lyd på Wikimedia Commons 
Palaelodidae – detaljert informasjon på Wikispecies
Solberg–Hunterdon Airport

Solberg–Hunterdon Airport (FAA LID: N51), også kjent som Solberg Airport, er en flyplass i Readington Township i New Jersey i USA.


== Historie ==
Plassen ble grunnlagt i 1941 av flypioneren Thor Solberg. Han etablerte en flyskole for utdanning av US Air Force-flyvere. Solberg Airport er en liten flyplass i det sentrale New Jersey som benyttes av privatfly og forretningsfly. I 1985 ble Thor Solberg tatt inn i New Jersey Aviarion Hall of Fame. Solberg er ansett som en viktig flypioner også i Norge, og Jarlsberg flyplass er dedikert til hans minne. Solberg drev flyskole på Jarsberg flyplass på 1950- og 1960-tallet. Flyplassen brukes i dag som en privat flyplass og som et fallskjermsenter.


== Fasiliteter og fly ==
Solberg Airport utgjør 725 dekar i Readington i New Jersey og har to rullebaner. Rullebane 22/4 er på 1 138 x 15 meter på en høyde av 65 moh. Denne banen er belagt med asfalt, og en annen bane på 224 x 61 m har gressdekke.
Flyplassen har i gjennomsnitt 21 500 flybevegelser årlig, 59-60 daglige bevegelser: 65 % lokale private og  og 35 % forretningsfly. Et hundretalls (97) fly er basert på flyplassen: 80 enmotors, 9 flermotors, 6 jetfly, og 2 helikoptre.Solberg Airport drives av to generasjoner av Thor Solbergs arvinger. Hans barn: Thor Solberg Jr, Lorraine Solberg og Suzy Solberg Nagle drifter dag-til-dag-operasjoner med hjelp av sine fire barn.


== Ballong festival ==
Quick Chek New Jersey Festival of Ballooning-festival feiret sitt 25-årsjubileum i 2007. I 2007, og arrangementet var det største av sommerens varmluftsballong-festival i Nord-Amerika, og det ble drevet av Howard Freidman og Sally Mazzochi.


== Referanser ==
Bruno (ubåtbunker)

Bruno er en ubåtbunker oppført på Laksevåg i Bergen av den tyske Kriegsmarine under andre verdenskrig.
Bunkeren brukes av Forsvarets logistikkorganisasjon til vedlikehold av Sjøforsvarets Ula-ubåter, mens Forsvarsbygg forvalter anlegget. Hele bunkeren var opprinnelig på 45 mål, men 15 mål ble revet etter krigen.


== Historie ==
Arbeidet ble påbegynt i 1941 og bunkeren ble tatt i bruk i 1943. En stor del av arbeidet med å bygge bunkeren ble utført av rundt 2000 krigsfanger fra Sovjetunionen og Polen. Bunkerens tak består av fem meter tykk armert betong. Det gikk med en hel norsk årsproduksjon av sement til byggingen. Den ble forsøkt ødelagt under bombingen av Laksevåg 4. oktober 1944. Bruno tjente som hovedkvarter for tyskernes 11. Unterseebootsflottille.
Bunkeren var ikke helt ferdig da Tyskland kapitulerte i 1945 og Forsvaret startet opp ubåtverkstedet i 1953. Bunkerens eksteriør og struktur ble fredet i 2004, den brukes blant annet til kontorer og verksteder. Bunkeren hadde i utgangspunktet syv dokker, tre av disse eksisterer. 
I 2017 ble det gjennomført et omfattende miljøarbeid i Nordrevågen utenfor bunkeren med fjerning av mange tonn med gammelt skrot og tildekking av forurenset sjøbunn.


== Referanser ==
The Film Daily

The Film Daily var et amerikansk bransjeblad for film som første gang ble utgitt av Wid Gunning i oktober 1915. Opprinnelig het det Wid's Films and Film Folk, før det ble omdøpt til Wid's Daily i 1918 og deretter The Film Daily i 1922. Det var det første store, daglige bransjebladet for film i USA og publiserte også The Film Daily Year Book årlig. The Film Daily opphørte i 1970.


== Referanser ==


== Eksterne lenker ==
Media History Digital Library
Vertical Man

Vertical Man er det ellevte studioalbumet til Ringo Starr. Den kom seks år etter det forrige soloalbumet, Time Takes Time, og etter turnering med Ringo Starr & His All-Starr Band. Starr hadde i tillegg vært opptatt med The Beatles Anthology. 
Albumet er laget i hovedsak som et samarbeid mellom Starr, medprodusent Mark Hudson og medlåtskriverne Dean Grakal og Steve Dudas. Låtene ble spesiallaget for å matche Ringos styrke og stemmeleie. Ringo selv uttalte at albumet utviklet seg fra enkelt til stadig mer komplisert utover.I Vertical Man samarbeidet Starr også delvis med Alanis Morisette og Scott Weiland. De var ikke alene, også George Harrison, Paul McCartney, Brian Wilson, Ozzy Osbourne, Steven Tyler og Tom Petty dukket opp.VG ga albumet terningkast 3.


== Sporliste ==
«One» – 3:02
«What in the... World» – 3:29
«Mindfield» – 4:06
«King of Broken Hearts» – 4:44
«Love Me Do» (Lennon/McCartney) – 3:45
«Vertical Man» – 4:42
«Drift Away» (Mentor Williams) – 4:09
«I Was Walkin'» (Starkey/Hudson/Grakal) – 3:19
«La De Da» – 5:41
«Without Understanding» (Starkey/Hudson/Dudas) – 4:22
«I'll Be Fine Anywhere» – 3:39
«Puppet» – 3:19
«I'm Yours» (Starkey/Hudson/Mark Nevin) – 3:24Japansk utgave, bpnusspor«Mr. Double-It-Up» – 4:00
«Everyday» – 4:09
B-side  til «La De Da» singleTysk utgave, bonusspor«Mr. Double-It-Up» – 4:00Forhåndsbestilt bonus-CD«Mr. Double-It-Up» – 4:01
«Sometimes» – 2:43
Delvis nyinnspilling av «Cryin'», fra Ringo's Rotogravure
«Good News» – 3:11


== Referanser ==


== Eksterne lenker ==
(en) Vertical Man på Discogs 
(en) Vertical Man på MusicBrainz 
(en) Vertical Man på Spotify 
(en) Vertical Man på AllMusic 
JPGR's Vertical Man-side